Premijer Kube
Premijer Kube (španjolski: Primer Ministro de Cuba), od 1976. godine službeno Predsjednik Vijeća ministara (španjolski: Presidente del Consejo de Ministros de Cuba) je predsjednik Vijeća ministara, odnosno vlade Republike Kube. Funkcija premijera je formalno uspostavljena 1940. godine, mada je svoju aktualnu formu dobila kroz Ustav iz 1976. godine. 

Funkcija premijera je službeno izmijenjena 2. prosinca 1976. godine u sklopu restrukturiranja vlasti na Kubi povodom donošenja novog ustava. Fidel Castro je tada postao i predsjednik Državnog vijeća i predsjednik Vijeća ministara, odnosno istovremeno je bio i predsjednik i premijer. Prvi kubanski premijer, još 1940. godine, bio je Carlos Saladrigas Zayas, a do 1959. se na toj poziciji izmijenilo 15 osoba. Fidel Castro je funkciju preuzeo još 1959. godine, da bi ju 2008. prepustio bratu Raúlu, koji je funkciju obavljao do 2018. godine. Aktualni premijer je Manuel Marrero Cruz.

 *
Premijer
Kuba